ŽUPANIJA SPLITSKO-DALMATINSKA

GRAD SPLIT

***WALDORFSKI DJEČJI VRTIĆ „ISKRICA“***

Put Trstenika 1

21000 SPLIT

tel/fax: 021/465-193

e-mail: waldorfskivrticiskrica@gmail.com

*Klasa: 601-05/22-01/01*

*Ur.broj:2181-241-01-22-3*

***GODIŠNJI PLAN I PROGRAM RADA***

***WALDORFSKOG DJEČJEG VRTIĆA „ISKRICA“***

***ZA PEDAGOŠKU GODINU 2022./2023.***

U Splitu, rujan 2022.g.

***GODIŠNJI PLAN I PROGRAM RADA ZA 2022./2023. g.***

* **Odgojitelj i waldorfski odgojitelj:**

Dubravka Banić

**Odgojitelji i studenti waldorfske pedagogije:**

 Irena Popović

 Lela Dimitrijević

 Tanja Nappi

 Ana Štrbac

* **Ravnateljica:**

Tanja Nappi

|  |
| --- |
| Temeljem Statuta Waldorfskog dječjeg vrtića „Iskrica“, Put Trstenika 1, Split, Godišnji plan i program odgojno-obrazovnog rada za pedagošku godinu 2022./2023. razmatralo je Odgojiteljsko vijeće na sjednici održanoj 07.2022.g.a donijelo ga je Upravno vijeće na sjednici održanoj \_20.09.2022.g.Godišnji plan i program odgojno-obrazovnog rada može se dopunjavati i mijenjati tijekom godine, zavisno od potreba djece, roditelja i djelatnika, odnosno zahtjevima u pojedinim procesima rada ustanove.Split, rujan 2022.g.  Ravnateljica: Predsjednik Upravnog vijeća:\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tanja Nappi Irena Popović   |

**S A D R Ž A J:**

**1. USTROJSTVO RADA ----------------------------------------------------------------4**

**2. MATERIJALNI UVJETI -----------------------------------------------------------11**

**3. NJEGA I SKRB ZA TJELESNI RAST I ZDRAVLJE DJECE --------------15**

**4. ODGOJNO-OBRAZOVNI RAD ----------------------------------------------------19**

**5. NAOBRAZBA I USAVRŠAVANJE ODGOJNIH DJELATNIKA -----------25**

**6. SURADNJA S RODITELJIMA -----------------------------------------------------26**

**7. SURADNJA S VANJSKIM ČIMBENICIMA ------------------------------------28**

**8. GODIŠNJI PLAN I PROGRAM RAVNATELJA-------------------------------29**

**11. PROGRAM PREDŠKOLE----------------------------------------------------------30**

**1. USTROJSTVO RADA**

**1.1. OSNOVNI PODACI O DJEČJEM VRTIĆU**

Tabela br. 1

|  |  |
| --- | --- |
| ***NAZIV USTANOVE:*** | ***WALDORFSKI DJEČJI VRTIĆ „ISKRICA“*** |
| ADRESA: | Put Trstenika 1 |
| BROJ I NAZIV POŠTE: | 21000 SPLIT |
| ŽUPANIJA: | Splitsko-dalmatinska |
| Broj vrtića: | 1 |
| Broj djece u vrtiću: | 40 |
| Broj skupina: | 2 |
| **BROJ RADNIKA:** **7** | a) ravnatelj  | 1  |
| b) odgojitelj i waldorfski odgojitelj | 1 |
| c) odgojitelji i studenti waldorfske pedagogije | 3 |
| d) pedagog 4h tjedno | 1 |
| d) ostali radnici: * + kuharica
	+ spremačica
 | 11 |

Waldorfski dječji vrtić „Iskrica“ je osnovala udruga Drušvo waldorf pedagogije Split. Smješten je u iznajmljenom gradskom prostoru, na adresi Put Trstenika 1, u Splitu, a radi po programu waldorfske pedagogije. Vrtić ima dvije mješovite odgojne skupine, uzrasta od treće godine do polaska u školu. Ove godine prijavljeno je, u obje skupine, ukupno **42-**oje djece. Veliki broj djece upisalo nam se na osnovu preporuke roditelja koji su vrlo zadovoljni s programom rada.

***RADNICI WALDORFSKOG DJEČJEG VRTIĆA „ISKRICA“***

Tabela br. 2

|  |  |  |  |  |
| --- | --- | --- | --- | --- |
| **Red.br.** | **DJE Radnici** | **Ime i prezime** | **God. staža** | **Radni odnos** |
| 1. | Ravnatelj  | Tanja Nappi |  18 | neodređeno |
|  2. | Odgojitelj i waldorfski odgojitelj, te odgojitelji i studenti wald. ped. | Dubravka Banić |  27  |  neodređeno |
| Irena Popović | 10 | neodređeno |
| Lela Dimitrijević\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ana Štrbac | 6 \_\_\_\_\_\_\_\_ 15 | neodređeno\_\_\_\_\_\_\_\_\_\_određeno |
|  3. | Pedagog | Lea Lolić |  1 | određeno |
| 4 | Kuharica | Ankica Brčić | 25 | neodređeno |
| 5. | Spremačica | Marija Restović | 16 | neodređeno |
|  | **UKUPNO:** | **8** | **neodređeno** | **određeno** |
| **6** | **2** |

**1.2. PROGRAMI ODGOJA I NAOBRAZBE DJECE PREDŠKOLSKE DOBI**

**1.2.1. REDOVNI PROGRAMI VRTIĆA**

* **Dva redovna (10 – satni) programa** njege, odgoja i naobrazbe djece **vrtićkog uzrasta** od treće godine života do polaska u školu (dvije odgojne skupine).

Tabela br. 3

|  |  |  |  |  |
| --- | --- | --- | --- | --- |
| ***Red.br.*** | ***ODGOJNE******SKUPINA***  | ***DOB DJECE*** | ***BROJ UPISANE DJECE*** | ***BROJ DJELATNIKA (odgojitelja)*** |
| 1. |  Mješovita odgojna skupina | Djeca od treće do sedme godine života | 21 | 2 |
| 2. | Mješovita odgojna skupina | Djeca od treće do sedme godine života  | 21 |  2  |
| **UKUPNO** | **40** | **4** |
|  |
| Tabela br.4Odgojitelji u redovnom programu |
| ***Red.******br.*** | ***Ime i prezime*** ***odgojitelja*** | ***STRUČNA SPREMA*** | ***ZANIMANJE*** | ***GODINE STAŽA*** |
| 1. | Dubravka Banić | VŠS | odgojitelj i waldorfski odgojitelj |  27 |
| 2. | Irena Popović | VŠS | odgojitelj i student wald. ped. |  10 |
| 3. | Lela Dimitrijević. | VŠS | odgojitelj i student wald. ped. |  6 |
| 4. | Ana Štrbac | VŠS | odgojitelj i student wald. ped. |  12 |

**1.2.2. PROGRAMI JAVNIH POTREBA**

**a) program predškole**

Programom predškole će biti obuhvaćena sva djeca koja su do 01. rujna navršila 5,5 godina života i polaznici su redovnog programa. Ukupno je 11-ero djece (7+4) u obje skupine zajedno.

Program će se održavati svakodnevno u jutarnjim i popodnevnim satima u sobama dnevnog boravka vrtića od 01.listopada 2022.g. do 31.svibnja 2023. godine, a vodit će ih odgojitelji predškolske djece.

Program predškole ima suglasnost Ministarstva znanosti, obrazovanja i sporta.

***1.3. STRUKTURA 40 – SATNOG RADNOG VREMENA ODGOJNO-OBRAZOVNIH RADNIKA***

 Tabela br. 5

|  |  |
| --- | --- |
| **NAZIV ZADUŽENJA** | **BROJ SATI** |
| ***Neposredni rad s djecom*** | **27,5 h** |
| ***Ostalo:*** |  12,5 h |
|  **1. Vođenje pedagoške dokumentacije*** Makro i mikro planiranje
* Dnevni planovi i valorizacije
* Evidencijske liste polaznosti, tabele
* Imenik djece
* Individualni dosjei djece
 | 3 h(141 h /godinu) |
|  **2. Individualno i skupno stručno usavršavanje*** Stručna literatura
* Odgojiteljska vijeća
* Aktivi i radionice
 | 2 h(94 h /godinu) |
|  **3. Suradnja s roditeljima*** Roditeljski sastanci
* Individualni razgovori s roditeljima
* Radionice s roditeljima
* Svetkovine s roditeljima

( Martinjska svečanost, Advent, Sveta tri kralja, Maškare, Uskrs, Završna svečanost) | 2 h(94 h / godinu) |
| 1. **Nabava materijala i izrada didaktičkog**

**materijala potrebnog za rad u skupinama** | 3 h(141 h/ godinu) |
|  **5. Pauza**  | 2,5 h(117,5 /godinu) |

* ***RADNO VRIJEME VRTIĆA I RADNIKA VRTIĆA***

Radno vrijeme vrtića je od 7,00 do 16 i 30 sati. Ravnateljica radi od 08 do 16,00.

Tabela br. 6

RADNO VRIJEME ZAPOSLENIKA

|  |  |  |
| --- | --- | --- |
|  |  |  |
| 1. | **Odgojitelji i waldorfski odgojitelji** | 7,00 – 16,30 |
| 2. | **Ravnatelj** | 08,00 – 16,00 |
| 4.  | **Kuharica** | 8,00 – 13,00 |
| 5. | **Spremačica** | 10,00 – 18,00 |

U radnoj godini kolektivni godišnji odmor koristit će se u razdoblju:

\* Božić – do Tri kralja (i Uskršnji praznici uz dežurstvo *-prema potrebama roditelja*)

\* 01. kolovoza - 30. kolovoza 2022.g.

**2. MATERIJALNI UVJETI**

 Djelatnost se odvija u prostoru od cca 120 m2 koji je uređen da bi pružio kvalitetan boravak za rast i razvoj svakog pojedinog djeteta. Posjeduje dvije velike, zračne, osvijetljene sobe dnevnog boravka. Sobe imaju drveni pod i lamperiju na zidovima, što daje osjećaj topline i zaštićenosti. Planiramo kupiti nove spužve za spavanje, nove plahte i pokrivače te nove zavjese. Stolar će nam pregledati i renovirati drvene rekvizite, drvene igračke, tobogan…

 Garderoba je zajednička za dvije skupine, s klupicama, vješalicama i policama, koje omogućavaju dovoljno prostora za svako dijete.

Sanitarije su osvijetljene, prozračne, oformljene za lako i detaljno higijensko održavanje.

 Kuhinja je zračna i funkcionalna za pripremu hrane i održavanje posuđa.

U svakoj odgojnoj skupini opremljene su male čajne kuhinje za redovito uzimanje vode, napitaka, pripremu voća, distribuciju hrane i sl.

**Pomoćni prostori** – atrij s jednim garderobnim ormarom i sandukom s materijalom za čišćenje i dvorišne rekvizite. Sprema ne posjeduje ventilaciju da bismo je mogli iskoristiti racionalnije, te služi za odlaganje raznog materijala.

**Vanjski prostor** – travnati teren s cvjetnjakom okružen stablima kojeg je potrebno kontinuirano čistiti, zalijevati i održavati kao bi djeca u njemu nesmetano uživala. Prostor ćemo i dalje hortikulturno uređivati.

**Didaktička oprema**

Didaktički materijal u waldorfskim vrtićima odabran je po posebnim kriterijima. On je od prirodnih materijala, oblikovno i upotrebno nedovršenih, u različitim veličinama. Lutke su ručno šivane i punjene vunom, što daje mekoću i toplinu. Patuljci, vile, životinje i lutke ručno su šivane od filca. Odgojitelji sami izrađuju igračke, na radionicama pomažu i roditelji.

**Stol svetkovina**- svilene i pamučne marame u raznim bojama prema godišnjim dobima i svetkovinama, kristali, keramičke posude, neoblikovani didaktički materijal...

**Građevni kutić**- panjići i košare sa šišarkama, kamenjem, školjkama, drvenim kockama, korom drveta, oblutcima, trakama, hvataljkama i slično. Obvezni su prenosivi stalci koji služe npr. za formiranje kuće, što je jako važno dok dijete intenzivno fizički izgrađuje svoje tijelo. Stalcima djeca u toku dana formiraju razne kutiće ili centre igre, prema vlastitoj želji i inicijativi.

**Glazbeni kutić** ima ručno izrađene udaraljke, dvotonske flaute, pentatonsku dječju liru, metalni ksilofon, praporce, te drvene zvončiće. Potrebno je stalno bogatiti ga sličnim jednostavnim instrumentima. Stalno nabavljamo i nove pjesme, te razmjenjujemo literaturu i iskustva s ostalim vrtićima waldorfskih programa, te preko zajedničkih glazbenih radionica

**Kutić lutaka**- kuhinja, posuđe za lutke, namještaj od pruća, ručno šivane lutke, posteljina, odjeća za lutke, što je potrebno stalno obnavljati i dopunjavati.

**Lutkarski kutić**- lutke od filca, pletene životinje, igračke od drva, pamučne tkanine raznih boja i veličina. Planiramo stalno obogaćivati ovaj kutić lutkama za predstave, a naročito stolnim lutkama i marionetama.

**Likovni kutić** sadrži akvarel papir, kistove debljine 18 i 20, drvene podloške za slikanje, “Stockmar” akvarel boju, “Stockmar” pastelu u blokićima, “Stockmar” vosak u boji, krep papir, transparentni papir, tvrdi kolor papir, paus papir, škare, ljepilo, drvene boje deblje i tanje, meke olovke B6. Planiramo nabaviti još voska u boji, \*Stockmar\* akvarel boje i voštane pastele u blokićima, te \*svilenog\* papira.

Zbog dotrajalosti planiramo kupiti nove pelexsiglase za slikanje i nove ljepenke za crtanje.

**Kutić šivanja**- predena vuna u boji, ne predena vuna u boji, igle, konac deblji i tanji, filc, podloške za tkanje, tkanine za vez vunicu u boji i predenu vunu raznih boja i dobre kvalitete.

U vrtiću postoji komplet Grimmovih bajki u obje odgojne skupine, kao i nekoliko brižljivo odabranih slikovnica. Trajni zadatak nam je nabavljati lijepe i kvalitetne slikovnice prilagođene našem programu i kratke narodne priče.

Tijekom godine nabavljat ćemo materijal prema potrebama i mogućnostima. Naročito su nam potrebne drvene boje, voštane pastele u blokićima, vosak u boji i vuneni štof, koji je puno kvalitatniji od filca, te \*Stockmar\* akvarel boje, nepredena vuna, vuna u boji, transparentni papir…

**2.1. PLAN NABAVE I DOPUNE DIDAKTIKE I POTROŠNOG MATERIJALA ZA ODGOJNE SKUPINE**

Tijekom ove pedagoške godine didaktiku ćemo nadopunjavati nabavkom potrošnog materijala za izradu didaktičkih sredstava, koje će izrađivati sami odgajatelji, uz pomoć roditelja i djece, te kupnjom didaktičkih sredstava, ovisno o financijskim sredstvima.

Potrošni materijal (papiri, ljepilo, selotejp, vodene boje, olovke, boje, filc, i dr.) nabavljat će se mjesečno, na osnovu zahtjeva odgojitelja, do 5-tog u mjesecu.

**2.2. PLAN INVESTICIJA I INVESTICIJSKOG ODRŽAVANJA**

Planirano je dobivanje prostora od Grada za ured ravnatelja na prvom katu iste zgrade.

Planirana je ugradnja protupožarnih vrata ( unutrašnji ulaz u vrtić).

Planirana je renovacija sanitarnog čvora.

Planirano je otvaranje rešetki na prozoru sobe dnevnog boravka desno od ulaznih vrata (do kuhinje).

Planirana je nabava ormara u predprostor vrtića.

**2.3. DOPUNA DIDAKTIKE U SOBAMA ODGOJNO-OBRAZOVNIH SKUPINA**

Didaktička sredstva izrađivat će sami odgajatelji (tijekom cijele pedagoške godine, u okviru satnice koja je predviđena za izradu didaktičkog materijala) i roditelji na radionicama koje će organizirati odgajatelji skupina.

Nova didaktička sredstva i oprema za skupine, u svrhu kreiranja poticajnog okruženja, nabavit će se ovisno o financijskim sredstvima, te donacijskim sredstvima.

**2.4. IZVOR SREDSTAVA**

Financijska sredstva za dva redovna 10-satna programa osiguravat će se:

* iz Proračuna grada Splita
* uplata roditelja

**3. NJEGA I SKRB ZA TJELESNI RAST I ZDRAVLJE**

 **DJECE**

**3.1. NJEGA I BRIGA ZA ZDRAVLJE DJECE**

**CILJ** : Održavanje postignutog standarda kvalitete u području brige za zdravlje djece, povećanje kvalitete suradnje svih sudionika procesa očuvanja i unapređenja zdravlja djece i intenzivan rad na razvoju zdravstvene kulture i samozaštite djece.

**BITNE ZADAĆE:**

**U odnosu na dijete:**

* Osvještavanje djeteta o važnosti brige za vlastito zdravlje
* Podrška djetetu u stvaranju navika zdravog načina života ( higijena, prehrana, kretanje, odmor )
* Identifikacija i kontinuirana briga za potrebe djece sa zdravstvenim poteškoćama
* Osposobljavanje djeteta na samozaštitu i samopomoć u potencijalno rizičnim situacijama

**U odnosu na odgojitelje i druge radnike:**

* Edukacija odgojitelja i drugih radnika o suvremenim pristupima prevenciji bolesti, očuvanju i unapređenju zdravlja
* Edukacija odgojitelja o individualnim potrebama djece sa zdravstvenim poteškoćama
* Tečaja pružanja prve pomoći
* Promišljanje, uzrastu djeteta primjerenih metoda i zanimljivih aktivnosti zdravstvenog odgoja

**U odnosu na roditelje:**

* Edukacija i stručna pomoć roditeljima u zaštiti djetetova zdravlja (predavanja više medicinske sestre gdje Jasmine Tadin)
* Promoviranje zdravih stilova života i značaja roditeljskog modela u razvoju zdravstvene kulture djeteta
* Kontinuirana suradnja s roditeljima djece sa zdravstvenim poteškoćama

**STRATEGIJA DJELOVANJA**

1. **Preventivne mjere za sprečavanje bolesti i rano otkrivanje zdravstvenih teškoća**:

* mjere za sprečavanje respiratornih infekcija (redovno provjetravanje prostorija)
* protuepidemijske mjere u suradnji sa Zavodom za javno zdravstvo u Splitsko-dalmatinskoj županiji
* sanitarno- higijenske mjere

2. **Edukacija radnika putem stručnih predavanja u vrtiću:**

* prevencija respiratornih infekcija i postupci kod visoke temperature (predavanje)
* tečaj prve pomoć

3.**Sudjelovanje vanjskih stručnjaka i zdravstvenih radnika ( medicinska sestra ) u zaštiti djetetova zdravlja i zdravstvenom** **prosvjećivanju djece, odgojitelja, roditelja**

**NAČIN PRAĆENJA, EVALUACIJA I DOKUMENTIRANJE**

* analiza procijepljenosti, pobola i povreda djece
* praćenje stanja uhranjenosti djece
* protokoli i bilješke odgojitelja
* dječje izjave i likovni radovi

**INDIKATORI POSTIGNUĆA**

* smanjenje pobola i povreda djece
* interes djece za sudjelovanje u aktivnostima o zaštiti zdravlja
* stručna kompetentnost odgojitelja na prevenciji pobola i pomoć djetetu kod ozljeđivanja
* kvalitetnija suradnja s obitelji djeteta
* povećana učinkovitost suradnje s vanjskim stručnjacima na zaštiti zdravlja djeteta

**3. 2. UNAPREĐENJE PREHRANE DJECE**

**CILJ** : Održavanje postignutih standarda kvalitete prehrane, dalje poticanje usvajanja pravilnih prehrambenih navika s ciljem pravilnog rasta i razvoja djeteta, i razvoja kompetentnosti kod konzumiranja obroka i vode

**BITNE ZADAĆE:**

**U odnosu na dijete**

* dosadašnja iskustva na osvještavanju djece o važnosti pravilne prehrane obogatiti

 novim, djeci prihvatljivim i poticajnim, sadržajima

* razvijanje kompetencije o konzumiranju optimalnih količina hrane i vode obzirom na dob i zdravstvene specifičnosti ( samoposluživanje )
* razvijanje materijalnih i komunikacijskih uvjeta tijekom konzumiranja obroka

**U odnosu na odgojitelje i druge radnike:**

* edukacija odgojitelja i kuharica- nove znanstvene spoznaje o utjecaju pravilne prehrane na rast i razvoj djeteta
* promišljanje odgojnih postupaka koji će potaknuti dijete da konzumira obroke i nove namirnice koje se nude
* osvješćivanje kuhinjskog i tehničkog osoblja o njihovoj ulozi i važnosti pravovremenog i adekvatnog zadovoljavanja osnovnih potreba djeteta za njegov cjeloviti razvoj

**U odnosu na roditelje:**

* nastavak edukacije roditelja o važnosti pravilne prehrane, i njen utjecaj na rast i razvoj djeteta
* suradnja na zadovoljavanju individualnih specifičnosti u prehrani djeteta

**STRATEGIJA DJELOVANJA**

* identifikacija individualnih specifičnosti i posebnih potreba djeteta putem inicijalnog razgovora s roditeljima
* planiranje prehrane za djecu s posebnim prehrambenim potrebama
* unapređenje materijalnih uvjeta za provedbu samoposluživanja djece i kulturu blagovanja
* edukacija i osvješćivanje odgojitelja i kuharica o utjecaju prehrane na cjeloviti razvoj djeteta ( stručna predavanja, literatura i radni dogovori )
* edukacija roditelja o utjecaju prehrane na rast i razvoj djeteta, te važnost roditelja kao modela poželjnog ponašanja
* uključivanje djece u pripreme za konzumiranje obroka ( sudjelovanje kod pripreme stola, korištenje adekvatnog pribora, komunikacija i ponašanje pri objedu, pospremanje posuđa i pribora nakon obroka )
* praktične aktivnosti djece (priprema zdravih napitaka, voćnih obroka, salata, namaza )
* sudjelovanje kuharica u aktivnostima djece, praćenje konzumiranja obroka i razgovor s djecom
* predstave za djecu s tematikom pravilne prehrane
* unapređivanje komunikacijskih odnosa odgojitelja, kuharica i spremačica s ciljem kvalitetnijeg zadovoljavanja potreba djece
* uključivanje roditelja u odgojni proces uz obilježavanje tradicionalnih blagdana
* edukativne tribine, roditeljski sastanci i radionice za roditelje
* monitoring i sustav kontrole hrane od sirovine do gotovog obroka

**NAČIN PRAĆENJA, EVALUACIJA I DOKUMENTIRANJE**

* podaci o djeci s posebnim prehrambenim potrebama ( odgojitelji i kuharice )
* zapisnici radnih dogovora, individualna zapažanja

**INDIKATORI POSTIGNUĆA**

* samostalnost i sloboda izbora i uključenost djece u zadovoljavanje vlastitih potreba
* razvijena kultura blagovanja
* pravovremeno i kvalitetno zadovoljavanje djetetovih potreba od strane svih sudionika procesa
* dobri komunikacijski i suradnički odnosi odgojitelja, kuhinjskog i tehničkog osoblja
* pozitivni rezultati ankete za roditelje
* zadovoljavajući rezultati praćenja nutritivnih, energetskih i bakterioloških analiza gotovih obroka

**4. ODGOJNO – OBRAZOVNI RAD**

**Cilj odgoja** u waldorfskom vrtiću je omogućiti djeci predškolskog uzrasta harmoničan razvoj fizičkih, duševnih i moralno duhovnih dimenzija kod djeteta. Stalna zadaća je to provoditi u korelaciji s odgojnim utjecajima roditeljskog doma. Odgojno-obrazovni rad utemeljen je na načelima kojima se poštuje individualno sazrijevanje, bez pritisaka da bi ubrzali ili usporili njihov razvoj.

**Planiranje odgojno-obrazovnog rada** odvija se periodično prema ritmu godine i godišnjih svetkovina (tromjesečno), prema aktivnostima po danima u tjednu (tjedno), te prema ritmu dana (dnevno) plan i osvrti.

**Odgojno-obrazovni rad** odvija se cjelovito, holistički, što znači u korelaciji svih odgojnih područja kroz različite oblike izražavanja: misaone (intelektualne), osjećajne (umjetničke) i voljne (praktične) aktivnosti.

U jednom danu raspoređene su aktivnosti da svojim **ritmom** (naizmjenično vođena aktivnost – slobodna igra) zadovolje potrebe djece, jer dobar ritam je nositelj zdravlja i harmoničnog razvoja djeteta, te stvara osjećaj sigurnosti i povjerenja.

S **predškolcima** ćemo provoditi obvezan predškolski program koji je verificiran od Ministarstva znanosti i obrazovanja

Svaki predškolac imat će svoju radnu bilježnicu, radnu listu, crtančicu u kojoj će vježbati grafomotoriku, a radit će vezenje svoje vrećice ili jastučnice, kukičanje, pletenje, tkanje tapetića, šivanje igračaka: ribica, patuljaka, lutaka, sudjelovati u lutkarskim predstavama, rezbariti u drvu, te modelirati u glini.

***4.1. PROGRAMI, cilj, bitne zadaće, izbor sadržaja (prema dječjem iskustvu, interesima i potrebama razvojne dobi), stvaranje uvjeta za organiziranje i unapređivanje dječjih aktivnosti radi zadovoljenja njihovih razvojnih potreba***

U Waldorfskom dječjem vrtiću „Iskrica“ postoje dva redovna 10-satna programa djece vrtićke dobi.

Bitne zadaće odgojno-obrazovnog rada temelje se na valorizaciji rezultata u protekloj pedagoškoj godini, Programskom usmjerenju i na koncepciji waldorfske pedagogije prema R. Steineru.

Organiziranim predškolskim odgojem u vrtiću potrebno je osigurati optimalan djetetov razvoj, pomoć roditeljima u skrbi za sigurnost djeteta, dopunjavati obiteljski odgoj, brinuti se o pravilnom razvijanju, rastu, sazrijevanju, odgoju i obrazovanju. Predškolski odgoj mora uvažavati djetetovu dob, specifičnost razvojnih mogućnosti i pojedinačne potrebe djeteta, a istodobno treba trajno usklađivati svoje ciljeve s drugim dijelovima odgojno-obrazovnog sustava.

***Opći cilj*** je očuvanje tjelesnog i mentalnog zdravlja djeteta, poticanje razvoja svih funkcija, sposobnosti i mogućnosti u skladu sa suvremenim znanstvenim spoznajama, zakonitostima djetetova razvoja i njegovih stvarnim mogućnostima. Zato je potrebno osigurati zajedničko življenje djece i odraslih, te razvoj aktualnih i potencijalnih funkcija i sposobnosti djece.

***Posebni ciljevi i zadaci*** definiraju se u smislu očuvanja zdravlja djeteta, razvoja emocionalne stabilnosti, samostalnosti, pozitivne slike o sebi, socijalne interakcije, komunikacije, slobodnog izražavanja radoznalosti, te razvoj tijela, duše i duha.

***U organizacijskom smislu utvrđuju se slijedeća načela*:**

* otvorenost sustava za potrebe okoline – različite vrste, oblici i koncepcije rada s predškolskom djecom
* fleksibilnost odgojno-obrazovnog procesa – prilagodljivost konkretnim potrebama, mogućnostima i interesima djeteta
* otvorenost prema roditeljima i drugim čimbenicima
* ostvarivanje prava roditeljima na sudjelovanje u organiziranom odgajanju djeteta

(mogućnost volontiranja u skupini, sudjelovanje u kreiranju plana i programa rada skupine, pomoć kod organiziranja svečanosti i izleta)

* 1. **GLOBALNO, TEMATSKO, PLANIRANJE BITNI CILJEVI, ZADAĆE, SADRŽAJI I AKTIVNOSTI PREMA RAZVOJNIM ZADAĆAMA**

Odgojitelji izrađuju plan i program odgojno-obrazovnog rada tromjesečno (listopad-studeni- prosinac, siječanj-veljača-ožujak, travanj-svibanj-lipanj), posebno za mjesec -rujan, te dvomjesečno za ljetne mjesece (srpanj-kolovoz).

Posebnu pažnju valja posvetiti pravovremenom planiranju, na osnovu poznavanja potreba djece, i to kroz:

1. **ORIJENTACIJSKI PLAN I PROGRAM RADA** (jednomjesečni, dvomjesečni i tromjesečni):

* + *Razvojne zadaće* su temelj orijentacijskog plana za rad s djecom za veće vremensko razdoblje. Tijekom djetetova boravka u vrtiću stalno se ostvaruju svi uvjeti za zdrav i cjelovit razvoj, tj. ostvaruju se sve zadaće skrbi za dijete i poticanja njegova razvoja. U orijentacijskom planu detaljnije se planiraju za svako odgojno područje razvoja one zadaće koje će se u planiranom razvoju intenzivnije ostvarivati. Zadaće se mogu planirati za cijelu skupinu, za neku djecu, za pojedino dijete. zbog preglednosti zadaće se planiraju po razvojnim područjima:
	+ tjelesni i psihomotorni razvoj
	+ socio-emocionalni i razvoj ličnosti
	+ spoznajni razvoj
	+ govor, komunikacija, izražavanje i stvaralaštvo
	+ *Materijalni i organizacijski uvjeti za ostvarivanje zadaća* – pri planiranju organizacijskih i materijalnih uvjeta opisuje se vrsta, karakteristike i količina planiranih didaktičkih i drugih sredstava i pomagala, igračaka, nestrukturiranih materijala, namještaja, navode se specifična sredstva, raznovrsni predmeti i dr.
	+ *Aktivnosti za ostvarivanje razvojnih zadaća (sklopovi aktivnosti, teme, projekti*)-planiraju se sklopovi aktivnosti koji omogućuju ostvarivanje svih razvojnih zadaća, a posebno onih koje će se u planiranom razdoblju intenzivnije ostvarivati. Aktivnosti se planiraju u skladu s potrebama i interesima djece, a pritom se vodi računa o događajima u široj okolini djeteta. U planiranju sklopova aktivnosti potrebno je poštivati osnovne principe djetetova stjecanja iskustva, učenja, izražavanja i stvaranja odnosno omogućiti djetetu doživljaj, poradi doživljaja, obogaćivanje doživljaja umjetničkim i drugim sadržajima, istraživanje, izražavanja, stvaranje, igranje i učenje. Ako su planirane posebne zadaće za malu grupu djece i/ili pojedino dijete tada se planiraju posebni sklopovi aktivnosti za tu djecu.
	+ *Suradnja sa stručnjacima, roditeljima i drugim čimbenicima* – u interakciji i suradnji sa sudionicima odgojno-obrazovnog procesa valja se pridržavati pravila «čiste» komunikacije. Suradnja se planira sa: stručnjacima u vrtiću (odgajatelji međusobno, odgajatelji s ostalim djelatnicima, pedagogom, višom medicinskom sestrom), s roditeljima (o djeci, za rad s djecom) i ostalim suradnicima izvan vrtića.
1. **TJEDNI PLAN I PROGRAM RADA** – najčešće se odnosi na razdoblje od jednog tjedna, no u različitim prigodama on se može izrađivati za dulje ili kraće razdoblje. Planirani sklopovi aktivnosti iz orijentacijskog plana razrađuju se, prema Programskom usmjerenju, kroz: životno praktične i radne aktivnosti, raznovrsne igre, druženja i društveno-zabavne aktivnosti, umjetničke sadržaje, istraživanje i stvaranje, istraživačko-spoznajne aktivnosti, specifične aktivnosti s kretanjem, specifične aktivnosti za provedbu specifičnih zadaća. Takvo planiranje omogućuje ostvarivanje što većeg broja zadataka kroz jedan sadržaj ili aktivnost. Planiraju se aktivnosti za cijelu skupinu, malu grupu i pojedino dijete. navode se ishodišne aktivnosti i one koje im prethode i iz njih proizlaze, a tijekom tjedna dodaju se i one koje proizlaze iz aktualnih potreba i interesa djece.

Ovisno o postavljenim zadaćama, prirodi aktivnosti i interesima i potrebama djece, aktivnosti navedene u tjednom planu provode se više puta u cijelosti, ili se izvode neki njeni dijelovi sa svom djecom, grupicom djece, pojedinim djetetom. Planira se suradnja s roditeljima i drugim osobama i pri tom se navodi zbog čega se suradnja planira.

Tjedni plan i program izrađuju zajedno oba odgojitelja te odgojitelji drugih skupina. Planiraju se aktivnosti i zbivanja na razini dviju ili više skupina ili cijelog objekta uz konkretna zaduženja pojedinog odgojitelja. Ovaj dio tjednog plana i programa također se temelji na orijentacijskim planovima i tjednim zabilješkama o ponašanju i potrebama djece u skupinama.

1. **DNEVNIK RADA** – sadrži: poticaje za aktivnost, zapažanja o aktivnostima i ponašanju djece, suradnju sa stručnjacima, roditeljima i drugima.

Planiraju se poticaji za one aktivnosti iz tjednog plana koje se toga dana namjeravaju ostvariti. Poticaji se planiraju za cijeli dan (i jutarnji i poslijepodnevni rad) u metodičkom i vremenskom slijedu. Poticaji se planiraju onim redoslijedom koji omogućava djetetov uobičajeni i stabilni ritam zadovoljavanja dnevnih potreba. Pritom se poticaji vezani za djetetove uobičajene radnje i navike ne navode, ako se ne radi o posebnoj potrebi, posebnoj situaciji, posebnom cilju.

Iskorišteni situacijski poticaji navode se nakon provedenog dana i to selektivno-samo oni poticaji koji su djecu motivirali na aktivnost.

Zapažanja o aktivnostima i ponašanju djece u odnosu na postavljene zadaće vode se za djecu odgojne skupine, ali i za djecu drugih skupina koja sudjeluju u dnevnim aktivnostima pojedinog odgojitelja ili se uključuju aktivnosti odgojne skupine. O spontanim aktivnostima djece važno je zabilježiti koje dijete je nešto posebno učinili i što je to, aktivnost koju su djeca spontano ostvarila. Kod procjene aktivnosti važno je procijeniti je li i do koje mjere doprinijela ostvarivanju postavljenih zadaća, navesti što konkretnije što je uočeno kod djece. U dnevnik se unose i zapažanja o specifičnim djetetovim ponašanjima, te zapažanja o skupnom ozračju i raspoloženjima pojedinog djeteta.

Kod suradnje sa stručnjacima, roditeljima i drugima navode se imena osoba s kojima se taj dan planira suradnja, bilježi se način njihova sudjelovanja u procesu te evidentira kako je suradnja protekla. Također se navode planirani razgovori s pojedinim roditeljima ili se bilježe roditeljske izjave i njihovi upiti.

Zabilješke na kraju tjedna koje su važne za daljnje planiranje bilježe se u pravilu zadnji dan u tjednu.

1. **VREDNOVANJE OSTVARENOG PLANA I PROGRAMA RADA** – vrednovanje ostvarivanja uvjeta za provedbu zadaća, vrednovanje ostvarivanje razvojnih zadaća.

Kod vrednovanja ostvarivanja uvjeta za provedbu zadaća komentira se ukratko brojno stanje skupine. Navodi se pozitivne i negativne promjene u materijalnim, organizacijskim i drugim uvjetima. Osvrće se na one ostvarene aktivnosti i sadržaje koji su za djecu bili posebno vrijedni i atraktivni i po čemu. Navode se pozitivni i negativni rezultati planiranih aktivnosti, drugih zbivanja u skupini i oblika suradnje s roditeljima. Procjenjuje se uključivanje roditelja i drugih u obogaćivanje materijalnih i drugih uvjeta. navode se ostvarene obaveze u stručnom usavršavanju u vrtiću i izvan vrtića.

Kod vrednovanja ostvarivanja razvojnih zadaća procjenjuju se postignuća djece, posebno za svaku grupu razvojnih zadaća: tjelesni i psihomotorni razvoj, socio-emotivni razvoj, spoznajni razvoj, govor, komunikacija, izražavanje, stvaralaštvo. U svakoj skupini zadaća komentira se za cijelu skupinu ili za pojedino dijete: spontanost, inicijativnost i stvaralaštvo. Za objektivnije vrednovanje pomaže prelistati i sintetizirati podatke iz dnevnih zapažanja, podatke dobivene objektivnim tehnikama. Iz vrednovanja proizlaze glavne zadaće za slijedeće razdoblje i zato se naznačuje na čemu treba posebno dalje raditi. Također se procjenjuje doprinos odgojitelja u ostvarivanju plana i programa, pomoć stručnjaka u vrtiću i izvan njega uz komentar.

1. **SAMOVREDNOVANJE USTANOVA RANOG I PREDŠKOLSKOG ODGOJA**

Samovrednovanje ustanova ranog i predškolskog odgoja je sustavan, unutrašnji proces usmjeren na osvjetljavanje trenutačnog stanja u ustanovi, ustanovljavanje pozitivnih dostignuća, detektiranje problema, predlaganje strategija njihova rješavanja, unapređivanje postojećeg stanja, obuhvaća procese, odnose i uvjete odgojno-obrazovnog rada, sastavni je dio osiguranja kvalitete rada ustanove ranog odgoja.

**5. NAOBRAZBA I USAVRŠAVANJE ODGOJNIH DJELATNIKA**

**5.1. INDIVIDUALNO I SKUPNO STRUČNO USAVRŠAVANJE** (AKTIVI, RADIONICE, SEMINARI I SL.)

Individualni plan usavršavanja nalazi se u dosjeu djelatnika. Odgojitelji, prema svojim interesima i sklonostima izabiru stručnu literaturu. Svaki odgojitelj dužan je ispuniti obrazac Program stručnog usavršavanja. Vrednovanje realizacija plana obavit će se krajem radne godine.

Odgojitelji će se stručno usavršavati putem seminara koje provodi Agencija za odgoj i obrazovanje RH, IWP Zagreb, Centar za doživljajnu pedagogiju Zagreb , odgojiteljskog vijeća dječjeg vrtića i aktiva u vrtiću, kolegija po dogovoru, stručni aktivi u organizaciji pedagoginje, seminari u organizaciji Ministarstva prosvjete i Agencije za znanost i obrazovanje, sudjelovanje na Danima predškolskog odgoja, praćenje stručne literature…

**5.2. STRUČNA LITERATURA**

I ove pedagoške godine nastavit će se proučavanje literature prema interesu odgajatelja i naslova vezanih uz struku odgojno–obrazovnih djelatnika. U cilju uspješnijeg individualnog stručnog usavršavanja, odgojitelji će se koristiti postojećom literaturom, literaturom koju će sami nabaviti, te Internetom.

**6. SURADNJA S RODITELJIMA**

Roditelji imaju i pravo i odgovornost podijeliti odluke o skrbi i odgoju svoje djece. Roditelje treba ohrabrivati da prate rad i sudjeluju u radu. Odgojitelji su, pak, odgovorni za uspostavljanje i održavanje čestih kontakata s obiteljima.

Veći uspjeh u odgoju djece moguće je ostvariti programsko-funkcionalnom suradnjom obitelji i predškolske institucije.

Oblici suradnje su raznovrsni:

* **Individualni kontakti** (dnevni – kod dolaska i odlaska djece, tjedni- dan za individualne razgovore)
* **Roditeljski sastanci** (rujan, siječanj, svibanj)
* **Edukacija roditelja** (predavanje Danijel Grčević,waldorfski učitelj za oblokovanje govora, Alen Guca, waldorfski učitelj i euritmist).
* **Programska suradnja** ( uključivanje roditelja u realizaciju pojedinih dijelova programskih sadržaja-davanje prijedloga plana, sakupljanje ped. neoblikovanog materijala, pomoć kod realizacije izleta i svečanosti, radionice šivanja).

***6.1. Plan i teme roditeljskih sastanaka***

Na početku pedagoške godine planiran je roditeljski sastanak s ciljem upoznavanja s Planom i programom za novu pedagošku godinu.

Teme za ostale roditeljske sastanke planiraju odgajatelji u suradnji s roditeljima djece iz svoje skupine.

Tijekom pedagoške godine pratit će se potrebe roditelja dnevnim uključivanjem roditelja u život i rad vrtića, od nabave potrebnog materijala, opreme, organizacije izleta i svečanosti, nastoji se što više jačati suradnja s roditeljima, a time i povezati obiteljski i izvan obiteljski odnos.

Suradnja s roditeljima odgojno – obrazovni djelatnici dužni su planirati izvan neposrednog rada s djecom. Putem oglasne ploče redovito informirati roditelje o bitnim informacijama. Poželjno ih je što češće uključivati i u neposredan rad u skupini, u redovni program.

***6.2. Radionice s roditeljima u manjim skupinama***

Kako bi se roditeljima omogućilo da umjesto pasivnih promatrača i slušatelja budu aktivni sudionici u komunikaciji s vrtićem, planira se uvođenje kao oblik predavanja i radionica putem kojih će roditelji imati mogućnost pobliže se upoznati s waldorfskom pedagogijom i dobivati primjere iz prakse. Cilj je poticanje roditelja da međusobno razmjenjuju svoja iskustva o odgoju djece te omogućavanje međusobne podrške roditelja. Pretpostavka za ovakav oblik rada je da i sam voditelj radionice posjeduju pozitivne komunikacijske vještine.

**7. SURADNJA S VANJSKIM ČIMBENICIMA**

***7.1. Suradnja s osnovnom školom***

* suradnja pri razmjeni podataka o djeci pred polaskom u Osnovnu školu, posjeta jednoj od Osnovnih škola na području Grada Splita

***7.2. Suradnja s Agencijom za odgoj i obrazovanje***

* upute za izradu Godišnjeg plana i programa ustanove, Godišnjeg izvješća, Plana i programa odgojno-obrazovnog rada u skupinama
* savjetovanje u svrhu unapređivanja odgojno-obrazovnog rada

**8. GODIŠNJI PLAN I PROGRAM RAVNATELJ**

U okviru Godišnjeg plana poslovi i radni zadaci ravnatelja Waldorfskog dječjeg vrtića „Iskrica“ su:

Tabela br. 7

|  |  |  |
| --- | --- | --- |
| Red.Broj | PROGRAMSKI SADRŽAJI |  |
| **1.** | **Vođenje poslovanja dječjeg vrtića** * + Poslovi organizacijske, financijske, pravne i stručno pedagoške naravi
	+ Zastupanje i predstavljanje vrtića
 |  |  |
| **2.** | **Poslovi planiranja i provođenja rada*** Rad na planu i programu vrtića
* Kontrola provođenja programa, ostalih dokumenata, briga o pravodobnosti i kvaliteti izrade planova odgojitelja
* Planiranje nabave didaktike, stručne literature i ostalog potrošnog materijala
 |
| **3.** | **Poslovi u području radnih odnosa*** Osigurati stručnu pomoć djelatnicima u postupku zaštite njihovih prava
* Pravovremeno pripremanje i donošenje akata kojima se uređuju radni odnosi
* Stvaranje pozitivnog ozračja radi poticanja dobrih rezultata rada
 |
| **4.** | **Informiranje djelatnika vrtića** |
| **5.** | **Sudjelovanje u radu Upravnog vijeća vrtića*** Aktivno sudjelovanje u radu
* Praćenje, kontroliranje, provjeravanje da li su odluke u skladu sa Zakonom i aktima vrtića
* Pravilno i pravodobno provođenje odluka UV
 |
| **6.** | **Rad i suradnja s roditeljima i ostalim čimbenicima*** Osigurati uvjete za normalnu i nesmetanu suradnju između djelatnika vrtića, roditelja i ostalih čimbenika
 |
| **7.** | **Praćenje, proučavanje i tumačenje zakonskih propisa bitnih za rad vrtića*** Obavljanje svih propisa u skladu sa Zakonom i drugim aktima
 |
| **8.** | **Ostali poslovi*** Ped. dokumentacija,
* ind. usavršavanje i sl.
 |

**9. PROGRAM PREDŠKOLE**

**1. UVOD**

 Svake godine organiziramo Program minimuma odgojno-obrazovnog rada s djecom prije polaska u školu. Ove godine će to biti u vremenu od l. listopada 2022.g. do svibnja 2023.g.

**2. CILJ PROGRAMA**

Polazeći od općeg cilja odgoja i obrazovanja u organiziranom radu s djecom prije polaska u osnovnu školu treba stvoriti osnove za daljnji tjelesni i psihomotorni razvoj, socio-emocionalni razvoj i razvoj ličnosti, spoznajni razvoj, govor, komunikaciju, izražavanje i stvaralaštvo djece.

**3. ZADAĆE PROGRAMA**

Razvojne zadaće se planiraju na osnovu poznavanja osobina i psiholoških uvjeta razvoja djeteta u godini prije polaska u školu, obilježja skupine, aktualnih potreba djece, programskog usmjerenja odgoja i obrazovanja predškolske djece, te vlastitih znanja, vještina i sklonosti odgajatelja.

Ovim programom rada s djecom godinu dana prije polaska u osnovnu školu, treba osobito:

* Čuvati zdravlje, razvijati navike bitne za očuvanje zdravlja djece i pridonositi njihovu tjelesnom, emocionalnom i duhovnom razvoju.
* Pomoći djetetu da se osjeća dobrodošlo u izvan obiteljskoj sredini, da se uključi u igru s djecom, da u igri i drugim aktivnostima doživljava uspjeh, da pogreške prima kao izazov za traženje rješenja, da bude otvoreno, nesputano u postavljanju pitanja i izražavanja svojih doživljaja i misli
* Razvijati u djeteta osjećaj zajedništva i ponosa što je član svoje skupine, svog grada i svoje domovine, razvijati prijateljstvo i potrebu za dogovaranjem i suradnjom s djecom i odgojiteljem, uključivati djecu u primjerene radne aktivnosti, učiti ih da cijene rad i čuvaju imovinu

3.1. SADRŽAJI I AKTIVNOSTI

Planirani sklopovi aktivnosti, teme, projekti, razrađuju se prema Programskom usmjerenju, i to kroz:

* *Životno-praktične i radne aktivnosti* vezane uz biološke potrebe, njege djeteta, svlačenje, oblačenje, samoposluživanje, njega biljaka i životinja, izrada predmeta i igračaka
* *Društvene i društveno-zabavne aktivnosti* – druženja više djece i odraslih, zabava, svečanosti, šetnje…
* *Raznovrsno izražavanje i stvaranje djeteta* – pjevanje, sviranje, crtanje, slikanje, modeliranje, građenje i konstruiranje, govorno, scensko izražavanje, izražavanje cjelokupnom motorikom, plesanje i dr.
* *Istraživačko*-*spoznajne aktivnosti-*istraživačko manipuliranje predmetima, promatranje, upoznavanje nečega ili nekoga, šetnje, posjeti, susreti s ljudima različitih profesija, istraživačke aktivnosti u užem smislu-otkrivanje i jednostavno eksperimentiranje, praktično ili samo verbalno rješavanje različitih problema, namjernog učenja vježbanja postupka ponašanja, pravila i dr.
* *Specifične aktivnosti s kretanjem* – penjanje, provlačenje, skakanje
	1. POSEBNI ZADACI

Program predškole primjeren je razvojnim mogućnostima djeteta. Sastoji se od mnoštvo promišljenih izazova s posebnim zadacima na:

* Socijalizaciji djece unutar skupine
* Poticanju dječje radoznalosti i mašte
* Poticanju potrebe za istraživanjem i spoznajom
	1. STRATEGIJA PRAĆENJA

Plan i program rada predškole vrednovat će se kao i ostali programi koji se provode u vrtiću, s težnjom na vrednovanju ostvarivanja uvjeta za provedbu zadaća te vrednovanje ostvarivanja razvojnih zadaća za djecu prije polaska u školu.

1. **USTROJ PROGRAMA**

U vrtiću je ove pedagoške godine 14-ero djece koja će biti uključena u program predškole.

Program će se provoditi u jutarnjim i popodnevnim satima svakodnevno(aktivnosti vezenja, šivanja, tkanja, kukičanja….radne liste, bilježnice, crtančice…).

**5. NOSITELJ PROGRAMA**

Nositelj programa su odgojitelji djece predškolske dobi, s višom stručnom spremom. Stručno usavršavanje obavljat će se prema planu permanentnog stručnog usavršavanja odgojitelja:

* individualno stručno usavršavanje-čitanje stručne literature, časopisa
* stručno usavršavanje prema planu i programu ustanove
* stručno usavršavanje izvan vrtića-područja posebnog stručnog interesa

**6. MATERIJALNA I DIDAKTIČKA OPREMLJENOST**

Djeca će boraviti u namjenski uređenim i opremljenim prostorima koi su prilagođeni razvojnim potrebama djece predškolske dobi.

Polazeći od razvojnih karakteristika i potreba djece predškolskog uzrasta potrebno je osigurati uvjete za razvijanje različitih individualnih i grupnih aktivnosti djece.

Pri planiranju organizacijskih i materijalnih uvjeta vodit će se računa o vrsti, karakteristikama i količini planiranih didaktičkih i drugih sredstava i pomagala, nestrukturiranih materijala, namještaja.

1. **PROSTOR**

Program predškole odvijat će se u objektu Waldorfskog dječjeg vrtića „Iskrica“ u Splitu.

Koristit će se unutarnji i vanjski prostor vrtića.

Unutarnji prostor sastoji se od garderobe i dva sanitarna čvora te dvije sobe dnevnog boravka i kuhinje. Vanjski prostor sastoji se od ograđenog igrališta s uređenim površinama s dječjim rekvizitima-tobogan, klackalice, penjalice, ljuljačke, pješčanik…

 **8. SURADNJA S RODITELJIMA**

Dobra suradnja s roditeljima bitan je čimbenik u ostvarivanju dobrog odgojno-obrazovnog djelovanja na dijete. U interakciji i suradnji sa roditeljima treba se pridržavati pravila “čiste” komunikacije. Suradnja s roditeljima odvijat će se putem:

* informiranja roditelja-individualni razgovori, informiranje o napredovanju djeteta
* sudjelovanje roditelja u obilježavanju blagdana

 **9. EKOLOŠKI I ZDRAVSTVENI ČIMBENICI**

Zadatak ekološkog odgoja na razini stjecanja znanja je pružiti djeci i roditeljima temeljna znanja o problemima okoliša, o tome kako oni nastaju, kako se mogu riješiti, koja je uloga stručnjaka, a koja svih drugih ljudi u prevenciji ugrožavanja i u zaštiti okoliša. U duhu ekologije i u cilju ekološkog odgoja, gdje stavovi i praktično djelovanje moraju postati stil života, a stečena znanja instrument toga, treba djelovati u svim svakodnevnim životnim situacijama u kontaktu s djecom i roditeljima, kao i u posebno strukturiranim aktivnostima.

 **10. FINANCIRANJE PROGRAMA**

Financiranje sredstava za rad predškole osigurat će se iz proračuna vrtića i Ministarstva znanosti, obrazovanja i sporta.

Waldorfski dječji vrtić Iskrica zastupan po ravnateljici Tanji Nappi potvrđuje da su podaci navedeni u ovom Godišnjem planu i programu za 2022./2023. točni i potpuni, a sve u skladu s odredbama Opće uredbe o zaštiti podataka i Zakona o provedbi Opće uredbe o zaštiti podataka ( NN 42/18.)